open-index/open-wikipedia-markdown huggingface dataset:
রশীদ হায়দার

** রশীদ হায়দার** (১৫ জুলাই ১৯৪১ - ১৩ অক্টোবর ২০২০) একজন বাংলাদেশী লেখক, ঔপন্যাসিক এবং গবেষক যিনি মুক্তিযুদ্ধ নিয়ে অনেক কাজ করেছেন। কাজের স্বীকৃতি হিসেবে তিনি ২০১৪ সালে একুশে পদক লাভ করেন।  
## প্রাথমিক জীবন
হায়দার ১৯৪১ সালের ১৫ জুলাই পাবনার দোহাপাড়া গ্রামে জন্মগ্রহণ করেন। তার পুরো নাম শেখ ফয়সাল আবদুর রশীদ মোহাম্মদ জিয়াউদ্দীন হায়দার। ডাকনাম দুলাল। ১৩ অক্টোবর ২০২০ সালে মৃত্যুবরণ করেন।

## শিক্ষা জীবন
হায়দার ১৯৫৯ সালে গোপালগঞ্জ ইনস্টিটিউশন থেকে মাধ্যমিক ও ১৯৬১ সালে পাবনা এডওয়ার্ড কলেজ থেকে উচ্চমাধ্যমিক পাস করেন। তিনি ১৯৬৫ সালে ঢাকা বিশ্ববিদ্যালয় থেকে বাংলা সাহিত্যে স্নাতকোত্তর ডিগ্রি লাভ করেন।

## প্রকাশিত গ্রন্থ
* খাঁচায়
* অন্ধ কথামালা
* নষ্ট জোৎসনায় এ কোন অরণ্য
* চিম্বুকের নিচে আলোর প্রভা
* তিনটি প্রায়োপন্যাস 
* বাংলাদেশের খেলাধুলা 
* মুক্তিযুদ্ধের নির্বাচিত গল্প 
* শহীদ বুদ্ধিজীবী কোষাগ্রন্থ
* সামান্য সঞ্চয় (নির্বাচিত গল্পসংকলন)
* স্মৃতি’৭১ (১৩ খন্ড)
* ১৯৭১ : ভয়াবহ অভিজ্ঞতা
* শহীদ বুদ্ধিজীবী কোষ গ্রন্থ
* খুঁজে ফিরি
* অসম বৃক্ষ
* নানকুর বোধি

## ব্যক্তিগত জীবন
তার স্ত্রী আনিসা আখতার ( ঝরা)। তাদের দুই কন্যা হেমা (হেমন্তী হায়দার) ও ক্ষমা (শাওন্তী হায়দার)। স্ত্রী ২০১৯ সালে ১৮ই জুন হলি ফ্যামিলি হাসপাতালে মৃত্যুবরণ করেন।

## সম্মাননা
* একুশে পদক

## তথ্যসূত্র

বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী গবেষক
বিষয়শ্রেণী:১৯৪১-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:বাংলাদেশী পুরুষ লেখক
বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:পাবনার ব্যক্তি
বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:বাংলা ভাষার লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:আজিমপুর গোরস্থানে সমাধিস্থ
গাওয়া

thumb|right|200px| হ্যারি বেলাফোন্তে ১৯৫৪ সালে 
**গাওয়া** বা **উদগাতা** বলতে গলার সাহায্যে শব্দ সৃষ্ট করার কর্মকে এবং সুর ও ছন্দের সাহায্যে কথাকে নিয়মিতভাবে আগানোকে বোঝায়। যে ব্যক্তি গান গায় তাকে গায়ক বা ভোকালিস্ট বলে। গায়ক যে সঙ্গীত পরিবেশন করবেন তা এককভাবে কোন সাহায্য ছাড়া অথবা বিভিন্ন সঙ্গীতজ্ঞদের এবং বাদ্যযন্ত্রের সমন্বয়ে গাওয়া যেতে পারে এমনকি একটা পূর্ণাঙ্গ সিম্ফোনি অর্কেস্ট্রা বা বড় সঙ্গীত দলের মাধ্যমে। গান গাওয়া আসলে হতে পারে অনেক লোক মিলে কোরাসে বা নানা বাদ্যযন্ত্রের সমন্বয়ে যেমন রক ব্যান্ডে যেভাবে গাওয়া হয়।
গান গাওয়াটা সাধারণভাবেও হতে পারে আনন্দের জন্য যেমন শাওয়ারে গান গাওয়া বা কারাওকেতে গান করা; আবার এটা প্রাতিষ্ঠানিকভাবেও হতে পারে যেমন ধর্মীয় অনুষ্ঠানে বা পেশাদারভাবে মঞ্চে বা রেকর্ডিং স্টুডিওতে। শৌখিন বা পেশাদারভাবে গান গাওয়াতে দরকার হয় বিভিন্ন নির্দেশনা এবং নিয়মিত অনুশীলন। পেশাদার গায়করা তাদের সঙ্গীত জীবন গড়ে তোলে সাধারণত একটা নির্দিষ্ট ধারার সঙ্গীতে যেমন ক্ল্যাসিক্যাল বা রক এবং তারা সঙ্গীতের চর্চা করে তাদের সারা সঙ্গীত জীবন জুড়ে গানের গুরুর মাধ্যমে।

## মানুষ ব্যতীত অন্যান্য প্রাণীর গান
পন্ডিতরা বলেন যে মানুষ ছাড়াও নানা ধরনের প্রাণীরা গান গেয়ে থাকে। বিভিন্ন জাতের প্রাণীদের মাঝে এই স্বাধীনভাবে গান গাওয়ার অভ্যাসটা আছে যেমন-পাখি,তিমি,মানুষ। বর্তমানে প্রায় ৫৪০০ জাতের প্রাণী গান করে থাকে।কমপক্ষে কিছু প্রাণীরা গান গাওয়াতে দক্ষতার বৃদ্ধি ঘটাতে পারে যেমন গানের উন্নতি করা ও নতুন সুর তৈরি করা। কিছু কিছু প্রাণীরা আবার দলবেঁধে গান গায় যেমন গিবনের দল। তবে মানুষই একমাত্র প্রাণী যাদের ছন্দ জ্ঞান আছে এবং যারা সুরের মাধ্যমে গান গাইতে পারে।

## স্বাস্থ্যগত সুবিধা
বৈজ্ঞানিক গবেষণা আমাদের বলে যে গান গাওয়ার স্বাস্থ্যগত সুবিধা আছে। একটি প্রাথমিক গবেষণাতে দেখা যায় যেখানে জরিপে অংশগ্রহণকারীরা নিজেদের তথ্য সরবরাহ করেছে; কোরাস গানে অংশ গ্রহণ করা ছাত্ররা ফুসফুসে বাড়তি সুবিধা, চনমনে অনুভূতি, চাপমুক্ত অবস্থা এবং নানা ধরনের সামাজিক ও ধর্মীয় সুবিধা লাভ করে। যাইহোক আরেকটা পুরানো গবেষণাতে দেখা যায় যে যাদের পেশাগত গলার চর্চা করে তাদের ফুসফুসের ক্ষমতা আস্তে আস্তে কমতে থাকে যারা পেশাদার ভাবে গান করে না তাদের চেয়ে। গান গাওয়া ভালোভাবে রোগ প্রতিরোধ ক্ষমতাকে বৃদ্ধি চাপমুক্তির মাধ্যমে। আরেকটা সমীক্ষায় দেখা যায় যারা কোরাসে গান গায় এবং যারা শোনে তাদের উভয়েরই চাপ সৃষ্টিকারী হরমোন কমে যায় এবং রোগ প্রতিরোধ ক্ষমতাকে বৃদ্ধি পায়। একটি বহুজাতিক গবেষণা হয় ২০০৯ সালে সঙ্গীত এবং স্বাস্থ্যের মধ্যকার সম্পর্ক নিয়ে যা অ্যাডাভন্সিং ইন্টার ডিসিপ্লিনারী রিসার্চ ইন সিঙ্গিং নামে পরিচিত।

## সংগীতের ধারা
[thumb|right|200px| রক সংগীত গায়ক ইয়ান গিল্লান ২০০৬ সালে [ডিপ পার্পল ব্যান্ডের সাথে গান পরিবেশন করছেন]]
বিভিন্ন ধরনে ও স্টাইলের গান গাওয়া হয়ে থাকে। এসব গানের ধারাগুলো হলোঃ শৈল্পিক সঙ্গীত, জনপ্রিয় সঙ্গীত,জাতীয় এবং স্থানীয় সঙ্গীত, ফিউশন ও অন্যান্য ধরনের সঙ্গীত। বড় সঙ্গীত ধারার আবার উপধারাও থাকে। যেমন জনপ্রিয় সঙ্গীতের ধারার মধ্যে আছে ব্লুজ, জ্যাজ সঙ্গীত, কান্ট্রি সঙ্গীত, ইজি লিসেনিং, হিপহপ, রক সঙ্গীত এবং অন্যান্য সঙ্গীত ধারা।আবার উপধারাও উপধারা থাকতে পারে, যেমন জ্যাজ সঙ্গীতে আছে ভোকালিজ এবং স্ক্যাট সিংগিং উপধারা।

## তথ্যসূত্র

## বহিঃসংযোগ

* গান গাওয়ার একটি সংক্ষিপ্ত ইতিহাস

বিষয়শ্রেণী:সঙ্গীত
পুলিন্দ

**পুলিন্দ** (সংস্কৃত: पुलिंद) ছিল একটি প্রাচীন ভারতীয় উপজাতি। তারা সম্ভবত মধ্যভারতের বিন্ধ্য পর্বতমালা অঞ্চলে বাস করত। অশোকের শিলালিপিতে (২৬৯-২৩১ খ্রিষ্টপূর্বাব্দ) পুলিন্দ উপজাতি, তাদের রাজধানী পুলিন্দ-নগর ও পার্শ্ববর্তী উপজাতিদের বর্ণনা আছে। এই বর্ণনার ভিত্তিতে মনে করা হয়, তাদের রাজধানী বর্তমান মধ্যপ্রদেশ রাজ্যের জব্বলপুর জেলায় অবস্থিত ছিল। অন্যমতে, *পুলিন্দ* শব্দটি থেকেই "বুন্দেলখণ্ড" নামটির উৎপত্তি। তবে এই মত বিতর্কিত।

বিন্ধ্য পর্বতের সঙ্গে পুলিন্দ উপজাতির যোগ সুস্পষ্ট হলেও, মনে করা হয়, এদের কয়েকটি উপজাতীয় শাখা হিমালয় ও অসম অঞ্চলেও বসবাস করত। তাদের হিমালয়ে বসবাসকারী শাখাটিকে ভারতীয় সাহিত্যে কিরাত বলে উল্লেখ করা হয়েছে।

## তথ্যসূত্র

## বহিঃসংযোগ
* http://joymahaprabhudhakadakshin.org/index.php?option=com_content&view=article&id=64&Itemid=74
* http://www.bangarashtra.net/index.php?option=com_content&view=article&id=428:2010-07-14-06-50-51&catid=34:2010-07-31-08-13-58&Itemid=63

বিষয়শ্রেণী:নৃবিজ্ঞান
পেস্ট

**পেস্ট ** একজন নরওয়েজিয়ান ব্ল্যাক মেটাল সংগীত শিল্পী যিনি গরগরথ ব্যান্ডের সাথে তার কাজের জন্য বিখ্যাত।

## পরিচিতি
পেস্ট ১৯৮৯ সালে গঠিত ব্যান্ড নরওয়ের অবটেইন্ড এনস্লেভম্যান্ট ব্যান্ডের একজন অন্যতম প্রতিষ্ঠাতা সদস্য। ১৯৯৪ সালে প্রকাশিত হওয়া তাদের পূর্ণাঙ্গ অ্যালবাম সেঞ্চুরীস অব সরো প্রকাশের আগে তারা ২টি ডেমো ১৯৯২ এবং ১৯৯৩ সালে প্রকাশ করে। 
১৯৯৫ সালে গরগরথ ব্যান্ডের ইনফারনাস ভোকাল হাটের অনুপস্থিতিতে পেস্টকে প্রস্তাব দেন তার ব্যান্ডে যোগ দিতে। ১৯৯৫ সালের ডিসেম্বরে পেস্ট প্রথম গরগরথের সাথে কনসার্ট করে ক্রেডেল অব ফিলথ ব্যান্ডকে সহযোগিতা করতে এবং তিনি তাদের অ্যান্টিক্রাইস্ট অ্যালবা, এ পসেসড বাই শয়তান গানে কণ্ঠ দেন যা ১৯৯৬ সালে প্রকাশ পায়।গরগরথ এরপর স্যাটারিকন ও ডিসেকশন ব্যান্ডের সাথে ইউরোপ সফরে বের হয়। গরগরথের ৩য় অ্যালবাম আন্ডার দ্যা সাইন অব হেলের সব গানের কণ্ঠই ছিল তাঁর যা ১৯৯৭ সালে মুক্তি পায় ১৯৯৬ সালে রেকর্ড হওয়ার পর। ঐ বছরই আবার উইচক্রাফট অ্যালবাম প্রকাশ পায় যা ছিল পেস্টের ব্যান্ড অবটেইন্ড এনস্লেভম্যান্ট-এর ২য় অ্যালবাম। ১৯৯৭ সালে গরগরথের ইউরোপ সফরের পর তিনি তার ব্যান্ড অবটেইন্ড এনস্লেভম্যান্টকে সময় দেওয়ার জন্য গরগরথ ছেড়ে দেন। যদিও তিনি গরগরথের ১৯৯৮ সালের ডেস্ট্রয়ার অ্যালবামে অনেক গানের কণ্ঠ ও লিরিক করেন। অবটেইন্ড এনস্লেভম্যান্ট ১৯৯৮ ও ২০০০ সালে ২টি অ্যালবাম বের করার পর ভেঙ্গে যায় এবং পেস্ট আমেরিকাতে চলে যান। আমেরিকাতে তিনি বেশ কিছু ব্ল্যাক মেটাল ব্যান্ডের সাথে কাজ করেন। তার সবচেয়ে উল্লেখযোগ্য কাজ হলো ব্লাড স্টেইন্ড ডাস্ক ব্যান্ডের অ্যালবাম ব্ল্যাক ফেইথ ইঙ্কুইজিশন।  ২০০৮ সালের ৫ই ডিসেম্বর তিনি আবার গরগরথ ব্যান্ডে ফিরে আসেন। 

## পেস্টের কর্মতালিকা

### গরগরথের সাথে
* অ্যান্টিক্রাইস্ট (১৯৯৬)
* দ্যা লস্ট টরমেনটর (ইপি) (১৯৯৬)
* আন্ডার দ্যা সাইন অব হেল (১৯৯৭)
* ডেস্ট্রয়ার (১৯৯৮)
* বারজেন ১৯৯৬ (ইপি) (২০০৭)
* কুয়ান্টস পোসান্ট অ্যাড সাটানিটাটেম ট্রাহান্ট (২০০৯)

### অবটেইন্ড এনস্লেভমেন্ট
* অবটেইন্ড এনস্লেভমেন্ট (ডেমো) (১৯৯২)
* আউট অব ক্রাইপ্টস (ডেমো) (১৯৯৩)
* সেঞ্চুরীস অব সরো (১৯৯৪)
* উইচক্রাফট (১৯৯৭)
* সোলব্লাইট (১৯৯৮)
* দ্যা শেফার্ড অ্যান্ড হাউন্ড অব হেল (২০০০)

### ব্লাড স্টেইন্ড ডাস্ক
* ব্ল্যাক ফেইথ ইঙ্কুইজিশন (২০০৮) 

## তথ্যসূত্র

## বহিঃসংযোগ
* গরগরথের দাপ্তরিক ওয়েবসাইট
* মাইস্পেসে ব্লাড স্টেইন্ড ডাস্ক

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
১৩৪৯ (ব্যান্ড)

**১৩৪৯** একটি নরওয়েজিয়ান ব্ল্যাক মেটাল ব্যান্ড যা ১৯৯৭ সালে গঠিত হয়। তারা কোন রকম কৃত্রিম শব্দ ব্যবহার করে না যেমন সিন্থেসাইজার। তাই তাদের অন্যান্য ব্ল্যাক মেটাল ব্যান্ড যেমন মেইহেম, মারডুক, ইমমরট্যাল, ডার্কথ্রোন এবং এনস্লেভড ব্যান্ডের সাথে তুলনা করে অনেকে এবং তাদের কাজও অনেক ভারী ধরনের অন্যান্য ব্ল্যাক মেটাল ব্যান্ডের থেকে। ব্যান্ডটি বাণিজ্যিকভাবে ব্ল্যাক মেটাললে উপস্থাপনা করাকে ঘৃণা করে। যদিও তাদের সর্বশেষ স্টুডিও অ্যালবাম রিভেলেশন অব ব্ল্যাক ফ্লেইম অ্যালবামে কিছুটা ধীর গতির শব্দ পাওয়া যায়। ১৩৪৯ হলো বছরের নাম যে বছর কালো মৃত্যু হানা দিয়েছিল নরওয়েতে।
## ইতিহাস
[thumb|right|200px| [আমেরিকায় ২০০৬ সালে অক্টোবরে ১৩৪৯]]
১৩৪৯ ব্যান্ডটি আসলে আলভহেইম ব্যান্ডের পুরাতন সদস্যদের নিয়ে গঠন করা হয়েছে। তাদের ড্রামার ফ্রস্ট আবার স্যাটারিকন ব্যান্ডের সদস্য।ব্যান্ডটি তাদের প্রথ অ্যালবাম লিবারেশনে মেইহেম ব্যান্ডের বুরিড বাই টাইম অ্যান্ড ডাস্ট গানটি কাভার করে। তারা মঞ্চে কেল্টিক ফ্রস্ট ব্যান্ডের গান প্রায়ই কভার করে কারণ তাদের মূল অনুপ্রেরণা কেল্টিক ফ্রস্ট। ২০০৬ সালে তারা কেল্টিক ফ্রস্ট ব্যান্ডের সাথে আমেরিকা সফর করে। ২০০৬ সালের কেল্টিক ফ্রস্টের অ্যালবাম মনোথিয়িস্টে এই ব্যান্ডের ভোকাল র‍্যাভন হাজির হয়েছিল। ২০০৭ সালে ফ্রান্সের হেলফেস্টে তাদের দিনের বেলা গাইতে বলা হলেও তারা রাত্রে গাইতে চেয়েছিল। "২০০৮ সালের মার্চে তারা কেল্টিক ফ্রস্ট ব্যান্ডের সাথে ইনফার্নো মেটাল ফেস্টিভ্যালে গান করে। ২০০৮ সালের সেপ্টেম্বরে তারা কারকাস, রটেন সাউন্ড, অ্যাবর্টেড ও সাফোকেইশন ব্যান্ডের সাথে সফর করে। ২০০৮ সালের শীতে ব্যান্ডটি তাদের বহু প্রতীক্ষিত ৪র্থ অ্যালবাম রিভেলেশন অব ব্ল্যাক ফ্লেইম রেকর্ড করে"। অ্যালবামটিতে শব্দ সংমিশ্রণের কাজ করেন টম গ্রাবিয়েল ফিশচার যা ২৫শে মে ২০০৯ সালে ইউরোপে মুক্তি পায়। ১৩৪৯ ২০১০ সালে ওয়াকেন ওপেন এয়ার এবং সামার ব্রিজ ওপেন এয়ার ফেস্টে গান করে। ঐ বছরের গ্রীষ্মে তারা ক্যানিবাল করপস, স্কেলেটন উইচ এবং লেকারস নক্টান ব্যান্ডের সাথে সফর করে।
## প্রকাশিত অ্যালবাম
### স্টুডিও অ্যালবাম
* ১৩৪৯ (২০০০)
* লিবারেশন (২০০৩)
* বিয়ন্ড দ্যা অ্যাপ্লোকাইপ্স (২০০৪)
* হেলফায়ার (২০০৫)
* রিভেলেশন অব ব্ল্যাক ফ্লেইম (২০০৯)
* ৫ম অ্যালবাম (২০১০)
### ডেমো
* ডেমো (১৯৯৮)
* কেওজ প্রেফার্ড (১৯৯৯)
### মিউজিক ভিডিও
* স্কালপাচর অব ফ্লেশ (২০০৫)
## বর্তমান সদস্য
* রাভন
* ফ্রস্ট
* সেইডেমান
* আরকেওন
## তথ্যসূত্র

## বহিঃসংযোগ
* দাপ্তরিক ওয়েবসাইট
* মাইস্পেসে ১৩৪৯
* http://www.candlelightrecordsusa.com/ 
* http://musicbrainz.org/artist/2aa07e57-bd8a-4fa0-ba5a-72e8f7c3e63e.html

বিষয়শ্রেণী:হেভি মেটাল সঙ্গীত দল
বিষয়শ্রেণী:ব্ল্যাক মেটাল ব্যান্ড
বিষয়শ্রেণী:১৯৯৭-এ নরওয়েতে প্রতিষ্ঠিত
বিষয়শ্রেণী:১৯৯৭-এ প্রতিষ্ঠিত সাঙ্গীতিক দল
বিষয়শ্রেণী:সাঙ্গীতিক কুয়োটেট
পাইলট অফিসার

**পাইলট অফিসার** হলো রয়েল এয়ার ফোর্সে সবচেয়ে নিচের পদ  এবং অনেক কমনওয়েলথভুক্ত দেশের বিমান বাহিনীর সবচেয়ে নিচের পদ। এটা ফ্লাইং অফিসার পদের ঠিক নিচের পদ। এটা সাধারণত অস্নাতক প্রবেশনারী অফিসারদের দেওয়া হয় আর অন্যরা তাদের স্নাতক ডিগ্রি লাভ করার ঠিক এক সপ্তাহের মধ্যে এটা লাভ করে। কিছু নতুন কমিশন প্রাপ্ত অফিসাররা আবার অ্যাকটিং পাইলট অফিসার পদে নিয়োগ পান।

ওএফ-১ নামে এটাকে ডাকা হয় ন্যাটোতে যা ব্রিটিশ সামরিক বাহিনীর বা রয়েল মেরিন বাহিনীর সেকেন্ড লেফট্যানেন্ট পদের সমান। রয়েল নেভিতে কোন সমমর্যাদার পদ নেই।তবে এই পদ র‍য়েল নেভির মিডশিপম্যান পদের চেয়ে বড় ,কিন্তু সাব লেফট্যানেন্ট পদের ছোট। অস্ট্রেলিয়ান সামরিক বাহিনীতে এই পদ অ্যাটিং সাব লেফট্যানেন্ট পদের সমান মর্যাদা বহন করে। অ্যাসিস্ট্যান্ট সেকশন অফিসার পদ হলো পাইলট অফিসারের সমান উম্যান্স অক্সিলিয়ারি এয়ারফোর্সে।

## উৎস
১৯১৮ সালে ১লা এপ্রিল এই পদটা রয়েল এয়ার ফোর্সে নেওয়া হয় ব্রিটিশ সামরিক বাহিনী এবং সাথে রয়েল ফ্লাইং করপ্সের সেকেন্ড লেফট্যানেন্ট রয়েল এয়ার ফোর্সে সেকেন্ড লেফট্যানেন্টই থাকে। সেকেন্ড লেফট্যানেন্ট পদকে এন্সাইন পদ হিসেবে নামকরণে সিদ্ধান্ত নেয়া হয়।যাই হোক যখন ১৯১৯ সালে ১লা আগস্ট রয়েল এয়ার ফোর্স তাদের নিজস্ব কাঠামো বানায় তখন আবার সেকেন্ড লেফট্যানেন্ট পদকে পাইলট অফিসারের নাম দেয় যা এখনও চলছে।

## রীতি
পাইলট অফিসার পদের নাম অনুযায়ী এটা বোঝায় না যে তারা পাইলট। কিছু পাইলট অফিসাররা বিমানের কর্মচারী হয়, অন্যরা স্থল শাখাতেই অফিসার হিসেবে কাজ করে। একটা স্থল শাখার পাইলট অফিসারের কদাচিৎ ফ্লাইট অংশে যাওয়ার নির্দেশ থাকে।

## রয়েল এয়ার ফোর্সের রীতি
এই পাইলট অফিসার পদ সাধারণত অস্নাতক প্রবেশনারী অফিসারদের দেওয়া হয় আর অন্যরা রয়েল এয়ার ফোর্স কলেজ ক্রানওয়েল থেকে তাদের স্নাতক ডিগ্রি লাভ করার ঠিক এক সপ্তাহের মধ্যে এটা লাভ করে। কিছু নতুন কমিশন প্রাপ্ত অফিসাররা আবার অ্যাকটিং পাইলট অফিসার পদে নিয়োগ পান।

File:RAAF_O1_rank.png |অস্ট্রেলিয়ান বিমান বাহিনীর কাধের পরিচায়িকা
File:Hellenic_Air_Force_OF-1B.svg|হেলেনিক বিমান বাহিনীর পরিচায়িকা
File:Pilot_Officer_of_IAF.png|ভারতীয় বিমান বাহিনীর পরিচায়িকা
File:Thai_air_O1a.png|থাই বিমান বাহিনীর পরিচায়িকা
File:Plt Off Pakistan Air Force.png|পাকিস্তানি বিমান বাহিনীর পরিচায়িকা


## অন্যান্য বিমান বাহিনীতে
অনেক কমনওয়েলথভুক্ত দেশের বিমান বাহিনীতে এই পদটা ব্যবহার করা হয় যেমন-বাংলাদেশ বিমান বাহিনী, পাকিস্তান বিমান বাহিনী,অস্ট্রেলিয়ান বিমান বাহিনী, নিউজিল্যান্ড বিমান বাহিনী এবং শ্রীলঙ্কা বিমান বাহিনী। এই পদটা ভারতীয় বিমান বাহিনীতে আর মোটেও ব্যবহার করা হয় না, কমিশন প্রাপ্ত অফিসাররা সরাসরি ফ্লাইং অফিসার হিসেবে নিয়োগ পান।

কানাডিয়ান বিমান বাহিনী পাইলট অফিসার পদটা ব্যবহার করত ১৯৬৮ সালে তাদের তিনটি শাখা একীভূত হওয়ার আগ পর্যন্ত এবং তারা সামরিক বাহিনীর কোন পদকে সেখানে নিয়ে আসে।তাদের পাইলট অফিসার তখন সেকেন্ড লেফট্যানেন্ট পদটা লাভ করে।

## তথ্যসূত্র

## বহিঃসংযোগ

বিষয়শ্রেণী:সামরিক পদমর্যাদা
বিষয়শ্রেণী:বাংলাদেশের সামরিক পদমর্যাদা
লেফটেন্যান্ট কর্নেল

থাম্ব|একটি স্কুলের শিক্ষার্থী ও শিক্ষকের সাথে যুক্তরাষ্ট্র সেনাবাহিনীর একজন লেফটেন্যান্ট কর্নেল।
**লেফট্যানেন্ট কর্নেল** (lieutenant colonel) হলো সামরিক বাহিনীতে কমিশনপ্রাপ্ত অফিসারের একটি পদবী, যা বেশির ভাগ মেরিন সেনা ও কিছু বিমানবাহিনীতে দেখা যায়। এটা মেজর পদের উপরে কিন্তু কর্নেল পদের নিচে। অদাপ্তরিকভাবে ও সাধারণ কথাবার্তাতে লেফট্যানেন্ট কর্নেলকে সংক্ষেপে কর্নেল নামে ডাকা হয়। একজন লেফট্যানেন্ট কর্নেল সামরিক বাহিনীর একটি ব্যাটেলিয়ানের দায়িত্বে থাকেন।

## দেশ অনুযায়ী লেফট্যানেন্ট কর্নেল পদমর্যাদা
* আফগানিস্তান-দাগারমান
* আলবেনিয়া-নেনকর্নেল
* আর্মেনিয়া-গন্ডাপেত লাইটানেন
* বুলগেরিয়া-পডপল্কভনিক
* চেক প্রজাতন্ত্র-পডপ্লুকভনিক
* ইংল্যান্ড- লেফট্যানেন্ট কর্নেল
* ডেনমার্ক-ওবেরস্টলজতঅন্যান্ট
* এস্তোনিয়া-কর্নেল লেইটন্যান্ট
* ইথিওপিয়া-লেফট্যানেন্ট করোনেল
* ফিনল্যান্ড-এভারাস্তি লুতনান্টি
* জার্মানি,অস্ট্রিয়া,সুইজারল্যান্ড-ওবেরস্তলেউতন্যান্ট
* নাৎসী জার্মানি-ওবারস্তউরমবানফুহরের
* জর্জিয়া-ভাইস-কর্নেল
* গ্রীস-এ্যান্টি সাইন্ত্যাগমাতারকিস
* হাঙ্গেরী-অ্যালেজরেডিস
* ইন্দোনেশিয়া-লেতনান কর্নেল
* ভারত-লেফট্যানেন্ট কর্নেল
* ইরান-সারহ্যাং দোভোম
* ইসরাইল-সগান আলুফ
* ইতালি-টেনেন্তে কলোন্নেলো
* দক্ষিণ কোরিয়া- জুংগ্রাইউং
* উত্তর কোরিয়া- জুংগজওয়া
* লাটভিয়া-পুল্কভেজলাইটন্যান্টস
* পর্তুগাল,ব্রাজিল-টেনেন্টে-করোনেল
* পোল্যান্ড-পডপুল্কোনিক
* রুমানিয়া-লকটেন্যান্ট কর্নেল
* রাশিয়া- পডপল্কোভনিক
* তুরস্ক-ইয়ারবেই
* আয়ারল্যান্ড-লেফটেন্যান্ট কর্নেল
* ফিলিপাইন-তিনিয়েন্তে করোনেল
## তথ্যসূত্র


বিষয়শ্রেণী:সামরিক পদমর্যাদা
অবিচুয়ারি

**অবিচুয়ারি** একটি আমেরিকান ডেথ মেটাল ব্যান্ড যা ১৯৮৫ সালে আমেরিকাতে গঠিত হয়; এর প্রাথমিক নাম ছিল জেকুশনার। ব্যান্ডটির বর্তমান সদস্যরা হলেন জন টারডি, ট্রেভর পেরেস, ডোনাল্ড টারডি, ফ্রাঙ্ক ওয়াটকিন্স ও রালপ সান্তোল্লা। ডেথ মেটাল ধারার সঙ্গীতকে প্রতিষ্ঠা করতে ব্যান্ডটি বিশেষ ভূমিকা পালন করে এবং এই ধারার সঙ্গীতে তারা অন্যতম সফল ব্যান্ড।

## ইতিহাস
ডেথ মেটাল ধারার সঙ্গীতে অবিচুয়ারি একটি অন্যতম প্রধান ব্যান্ড। ১৯৮৫ সালে ব্যান্ডটির লাইন আপ ছিল জন টারডি ভোকালে, অ্যালেন ওয়েস্ট গিটারে, ট্রেভর পেরেস গিটারে, জেরোমি গ্রাবল বেজ গিতারে এবং ডোনাল্ড টারডি ড্রামে।১৯৮৭ সালে তাদের প্রথম ২টি গান মুক্তি পায়।পরের বছরই তাদের প্রথম অ্যালবাম স্লোলি উই রট মুক্তি পায় এবং তাদের নাম অবিচুয়ারি হয়।ব্যান্ডটি এখনো ডেথ মেটাল সঙ্গীত আন্দোলনের একটি উল্লেখযোগ্য নাম আমেরিকাতে। এদের অ্যালবাম এখন পর্যন্ত ৩৬৮১৮৫ কপি বিক্রি হয়েছে।তাদের ১৯৯২ সালের অ্যালবাম দ্যা অ্যান্ড কম্পলিট মোট ১০৩৩৭৮ কপি বিক্রি হয়েছিল শুধু মাত্র আমেরিকাতেই। ১৯৯৭ সালের অ্যালবাম ব্যাক ফ্রম ডেথের পর ব্যান্ডটা সফর করতে করতে ক্লান্ত হয়ে পড়ে এবং তারা বিভক্ত হয়ে পড়ে। তারপর ব্যান্ডের সদস্যরা অন্যান্য ব্যান্ড যেমন-সিক্স ফিট আন্ডার ইত্যাদিতে কাজ করতে থাকে। ২০০৩ সালে তারা আবার একত্রিত হয় এবং ফ্রোজেন ইন টাইমস অ্যালবাম বের করে ২০০৫ সালে।ব্যান্ডের প্রথম লাইভ ডিভিডি ফ্রোজেন লাইভ বের হ্য ২০০৭ সালের ডিসেম্বরে।
ব্যান্ডটি বর্তমানে ক্যান্ডেললাইট রেকর্ডসের সাথে চুক্তিবদ্ধ। অবিচুয়ারি সর্বশেষ অ্যালবাম ডার্কেস্ট ডে মুক্তি পায় ৩০শে জুন, ২০০৯ সালে।

## সদস্যগণ
### বর্তমান সদস্য
* জন টারডি
* ট্রেভর পেরেস
* ডোনাল্ড টারডি
* ফ্রাঙ্ক ওয়াটকিন্স
* রালপ সান্তোল্লা
### পুরাতন সদস্য
* জেরোমি গ্রাবল
* জেমস মারফি
* ডেনিয়েল টাকার
* অ্যালেন ওয়েস্ট
### লাইভ সদস্য
* কেনি অ্যান্ড্রুস
* স্টিভ ডিজিওরজিও
* টেরি বাটলার

## প্রকাশিত অ্যালবাম

;স্টুডিও অ্যালবাম
* স্লোলি উই রট (১৯৮৯)
* কজ অব ডেথ (১৯৯০)
* দ্যা অ্যান্ড কমপ্লিট (১৯৯২)
* ওয়ার্ল্ড ডিমাইজ (১৯৯৪)
* ব্যাক ফ্রম ডেথ (১৯৯৭)
* ফ্রোজেন ইন টাইম (২০০৫)
* জেকুশনারস রিটার্ন (২০০৭)
* ডার্কেস্ট ডে (২০০৯)
লাইভ অ্যালবাম
* ডেড (১৯৯৮)

;ডিভিডি
* ফ্রোজেন এলাইভ (২০০৬)
* লাইভ জেকুশন পার্টি সান ২০০৮ (২০১০) "OBITUARY: 'Live Xecution' DVD Trailer Available - Dec. 4, 2009". Blabbermouth.net. https://web.archive.org/web/20110228105546/http://www.roadrunnerrecords.com/blabbermouth.net/news.aspx?mode=Article&newsitemID=131427. Retrieved 2009-03-06.
ইপি
* ডোন্ট কেয়ার (১৯৯৪)
* লেফট টু ডাই (২০০৮)
;সংকলিত অ্যালবাম
* অ্যান্থোলজি (২০০১)
* দ্যা বেস্ট অব অবিচুয়ারি (২০০৮)

## তথ্যসূত্র

## অতিরিক্ত পঠন
* http://www.allmusic.com/cg/amg.dll?p=amg&sql=11:h9frxqw5ldfe
* http://www.allmusic.com/cg/amg.dll?p=amg&sql=10:09fexqe5ldke

## বহিঃসংযোগ
* অবিচুয়ারি ব্যান্ডের দাপ্তরিক ওয়েবসাইট
* http://diabolicalconquest.com/interviews/obituary_interview.htm
* https://web.archive.org/web/20090923194936/http://www.metalpaths.com/interviews/obituary-donald-tardy,1912
* http://www.roadrunnerrecords.com/artists/obituary/
* https://web.archive.org/web/20100206092530/http://www.splattertribe.tv/JohnTardyObituary.htm

বিষয়শ্রেণী:হেভি মেটাল সঙ্গীত দল
বিষয়শ্রেণী:ডেথ মেটাল ব্যান্ড
বিষয়শ্রেণী:রোডরানার রেকর্ডসের শিল্পী
ইমিগ্রেট

**ইমিগ্রেট** একটি নিউ ইয়র্ক শহর ভিত্তিক রক ব্যান্ড যার নেতা হলেন রিচার্ড যে ক্রুস্প যিনি জার্মানীর মেটাল ব্যান্ড রামেস্টেইনের লিড গিটারিস্ট।

## ইতিহাস
ক্রুস্প ২০০৫ সালে ব্যান্ডটা শুরু করেন যখন রামেস্টেইন ব্যান্ড সিদ্ধান্ত নেয় যে সঙ্গীত থেকে ১ বছরের মতো বিরতি নেবে।তবে অনেক সাক্ষাৎকারে রিচার্ড যে ক্রুস্প বলেন যে রামেস্টেইন ব্যান্ডের মুটার অ্যালবাম বের হওয়ার সময়ই তার মাথাতে এই বুদ্ধি ছিল।
২০০৬ সালে ৫ই সেপ্টেম্বর রামেস্টেইন ব্যান্ডের নিউজলেটারের গ্রাহকরা পান একটা মেইল যাতে বলা ছিল নতুন ইমিগ্রেট ব্যান্ড সম্পর্কে ও তাদের নিউজ লেটারে অংশগ্রহণ করতে।তাদের একটা সুযোগ দেয়া হয়েছিল নতুন গান ওয়াক আপ ডাউনলোড করার জন্য। মাই ওয়ার্ল্ড, বেবি এবং টেম্পটেশন মানের তিনটি গান তাদের ওয়েবসাইটে দেয়া ছিল। ভক্তরা বেবি গানটাকে তাদের পছন্দের সেরা গান হিসেবে নির্বাচিত করে।পরে তারা ২৯শে নভেম্বর ২০০৬ সালে ঐ গানটা ডাউনলোড করার সুযোগ পায়।  ২০০৭ সালের ২১শে মে ইমিগ্রেট ব্যান্ড তাদের অফিশিয়াল ওয়েবসাইট খোলে এবং ভক্তরা তাদের মাই ওয়ার্ল্ড গানটা ডাউনলোডের সুযোগ পায়।
ব্যান্ডের মাই ওয়ার্ল্ড গানটি ভিডিও মুক্তি পায় ওয়েবসাইটে এবং তাদের অ্যালবামের অল্প কিছু বিশেষ সংস্করণে। এই গান রেসিডেন্ট ইভিলঃএক্সটিংশন অ্যালবামের সাউন্ডট্র্যাক হিসেবে নির্বাচিত হয়।রামেস্টাইন ব্যান্ডের হালেলুজ্জা এবং মেইন্টেইল গান ২টি আগে রেসিডেন্ট ইভিল সিনেমার প্রথম ২টি পর্বে ছিল। নিউ ইয়র্ক সিটি গানটির একটা ভিডিও নির্মিত হয় যা তাদের ওয়েবসাইটে প্রকাশিত হয়। রিচার্ড ২০০৭ সালে তার এই প্রজেক্ট ছেড়ে দেয় তার আসল ব্যান্ড রামেস্টেইনে সময় দেয়ার জন্য।
## বর্তমান সদস্য
* রিচার্ড যে ক্রুস্প
* হেঙ্কা জোহান্সন
* অলসেন ইনভোল্টিনি
* আর্নাদ গিরাক্স
## প্রকাশিত অ্যালবাম
* ইমিগ্রেট (২০০৭)

## তথ্যসূত্র

## বহিঃসংযোগ
* ইমিগ্রেট ব্যান্ডের অফিশিয়াল ওয়েবসাইট 
* http://www.emigrate.com.mx/ 
* https://web.archive.org/web/20110706200339/http://www.punktv.ca/streetteam/jrox.php?id=1008_1_bid_12
* http://secondsupper.com/Music/Reviews/Article.aspx?ArticleID=382

বিষয়শ্রেণী:হেভি মেটাল সঙ্গীত দল
বিষয়শ্রেণী:২০০৫-এ প্রতিষ্ঠিত সঙ্গীত দল
বিষয়শ্রেণী:সাঙ্গীতিক কুয়োটেট
সারভেন্টস অব দ্যা লাইট

**সারভেন্টস অব দ্যা লাইট** হলো আধুনিক কালের একটি পশ্চিমা রহস্যময় বিদ্যালয় যারা গুপ্ত বিজ্ঞানের চর্চা করে তাদের প্রতিনিধিদের মাধ্যমে। তারা আসলে ধ্যান বা যোগব্যায়ামের চর্চা শেখায় যা আগে ছিল লুকানো বা গুপ্ত। এখন এসব প্রকাশ্যে করা যায়। ১৯৬৫ সালে ডব্লিউ ই বাটলার এই বিদ্যালয় প্রতিষ্ঠা করেন। তিনি ডিওন ফরটুনের ফার্টানিটি অব ইনার লাইট নামের একটি বিদ্যালয়ে তার প্রশিক্ষণ সম্পন্ন করেন। তাকে প্রশিক্ষণ দেন সাইকিক রবার্ট কিং। ১৯৭৮ সালে তার মৃত্যু আগ পর্যন্ত ডব্লিউ ই বাটলার শিক্ষা পরিচালক হিসেবে দায়িত্ব পালন করেন। সারভেন্টস অব দ্যা লাইট প্রতিষ্ঠান প্রতিষ্ঠার মূল উদ্দেশ্য ছিল নৈতিক আচরণের অংশ হিসেবে যারা চায় তাদের এই গুপ্ত বিজ্ঞানের শিক্ষা দেওয়া ধর্ম, বর্ণ, জাতীয়তা ,বয়স, লিঙ্গ বা আয় নির্বিশেষে। পশ্চিমের ধর্মীয় ঐতিহ্যবাহী অন্তঃস্থ সত্য রহস্যকে অধ্যয়ন করা উচিত যে এসব করতে চায়। সারভেন্টস অব দ্যা লাইটের দর্শন সম্পরকে একটা ভালো ধারণা পেতে ডেভিড গড্ডার্ডের দ্যা টাওয়ার অব অ্যালকেমীঃ এ্যান অ্যাডভান্সড গাইড টু দ্যা গ্রেট ওয়ার্ক বইটা পড়া যেতে পারে। তিনি আগে এটার সদস্য ছিলেন এবং নেতা ছিলেন। হারমেটিক কাব্বালাহ হলো তাদের শিক্ষাদানের প্রাথমিক বাহন। 
## তথ্যসূত্র

## বহিঃসংযোগ
* সারভেন্টস অব দ্যা লাইটের দাপ্তরিক ওয়েবসাইট
* সারভেন্টস অব দ্যা লাইটের ইংল্যান্ডের দাপ্তরিক ওয়েবসাইট

বিষয়শ্রেণী:ডাকিনী বিদ্যা
জয়শ্রী রায়

***জয়শ্রী রায়*** একজন বাঙালি অভিনেত্রী যিনি বিশ্বনন্দিত চলচ্চিত্রকার সত্যজিৎ রায়ের মাধ্যমে চলচ্চিত্রে আসেন। ১৯৬৮ সালে তিনি মিস ক্যালকাটা উপাধি লাভ করেন।

## কলকাতার জীবন
জয়শ্রীর জন্ম ১৯৫২ সালে কলকাতায়। পড়েছেন সাউথ পয়েন্ট স্কুলে। ১৯৬৮ সালে মিস ক্যালকাটা উপাধি লাভ করেন। সত্যজিৎ রায়ের প্রতিদ্বন্দ্বী চলচ্চিত্রের মাধ্যমে বড় পর্দায় কাজ শুরু করেন। 'প্রতিদ্বন্দ্বী' মুক্তি পায় ১৯৭০ সালে। উত্তমকুমারের সাথে তার অভিনীত চলচ্চিত্র ‘অসাধারণ’ ১৯৭৬ সালে মুক্তি পায়।

## বাংলাদেশের চলচ্চিত্রে
*জয়শ্রী রায়* ‘সূর্য কন্যা’ নামের ছবিতে অভিনয়ের জন্য তিনি বাংলাদেশে আসেন এবং পরে পরিচালক আলমগীর কবিরকে বিয়ে করে এদেশে থেকে যান। এবং বিয়ের পরে **জয়শ্রী কবির** নামে পরিচিতি লাভ করেন। সত্তর দশকের মাঝামাঝি থেকে তিনি এদেশের চলচ্চিত্রে অভিনয় করতে আসেন। তারপর প্রায় একযুগের মতো তিনি এদেশের চলচ্চিত্রে অভিনয় করেন। তিনি সুনির্বাচিত কিছু ছবিতে অভিনয় করেছেন। গড়পড়তা বাণিজ্যিক ছবিতে তিনি অভিনয় করেন নি, তাই খুব বড় তারকা হওয়া সম্ভব হয়নি তার। আলমগীর কবিরের সাথে বিবাহ বিচ্ছেদের পর তিনি কলকাতাতে পাড়ি জমান। আলমগীর কবির ১৯৮৯ সালের ২০ জানুয়ারি মৃত্যুবরণ করেন ।তারপর একমাত্র সন্তান লেনিন সৌরভ কবিরকে নিয়ে জয়শ্রী রায় চলে যান লন্ডনে। লন্ডনের সিটি কলেজে ইংরেজি বিষয়ে শিক্ষাদান করছেন তিনি প্রায় এক যুগেরও বেশি। ১৩ই ফেব্রুয়ারি ২০১১ জয়শ্রী কবির বলেন, “আমি বাংলাদেশে আসতে চাই। চলচ্চিত্রে ভালো প্রস্তাব পেলে অভিনয় করতে আপত্তি নেই। শিগগিরই বাংলাদেশে আসব।” লন্ডনের রেইনবো ফিল্ম ফেস্টিভ্যালের একজন সম্মানিত সদস্য ও গুণী বিচারক হিসেবেও কাজ করেছেন তিনি। বাংলাদেশে জনপ্রিয় জুটি ছিল জয়শ্রী-বুলবুল। ‘সূর্যকন্যা’ ছবিতে প্রথম নায়ক হিসেবে বুলবুল আহমেদের সাথে অভিনয় করেন তিনি। এই নায়কের সঙ্গে পরে ‘সীমানা পেরিয়ে’, ‘মোহনা’, ‘পুরস্কার’, ‘রুপালি সৈকতে’ সিনেমাগুলোতে জুটি বাঁধেন। বাংলাদেশের সেরা ১০ চলচ্চিত্রের তালিকায় স্থান পেয়েছে এই জুটি অভিনীত দুটি ছবি। একটি ‘রুপালি সৈকতে’ আরেকটি ‘সীমানা পেরিয়ে’।

## সম্মাননা
তিনি ১৯৭৫ সালে বাচসাস পুরস্কার লাভ করেন ‘সূর্য কন্যা’ ছবিতে অভিনয় করে।

## উল্লেখযোগ্য সিনেমা
* *[[প্রতিদ্বন্দ্বী]]* - (১৯৭০)
* *[[সূর্য কন্যা]]* - (১৯৭৫)
* *[[সীমানা পেরিয়ে]]* - (১৯৭৭)
* *মিস ক্যালকাটা*
* *[[রূপালী সৈকতে]]* - (১৯৭৯)
* *পুরস্কার*
* *[[মোহনা]]* - (১৯৮২)
* *শহর থেকে দূরে*
* *দেনা পাওনা*
* *নালিশ*

## তথ্যসূত্র

## বহিঃসংযোগ
* 
* জয়শ্রী কবির  — রটেন টম্যাটোস
* http://www.dailykalerkantho.com/index.php?view=details&feature=yes&type=single&pub_no=169&cat_id=3&menu_id=78&news_type_id=1&index=11&archiev=yes&arch_date=20-05-2010

বিষয়শ্রেণী:বাঙালি অভিনেত্রী
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:বাংলাদেশী চলচ্চিত্র অভিনেত্রী
কবিতা (অভিনেত্রী)

**কবিতা** (১৯৫২ - ৮ জুন ২০১২) একজন বাংলাদেশী চলচ্চিত্র অভিনেত্রী ছিলেন। তিনি নায়িকা ববিতার সমসাময়িক ছিলেন।

## চলচ্চিত্রে আগমন
১৯৬৭ সালে পাপিয়া নামে শিশু শিল্পী হিসেবে প্রথম ‘কাঞ্চন মালা’ ছবিতে তিনি অভিনয় করেন। পরে ১৯৬৯ সালে *মলুয়া* নামের চলচ্চিত্রের নায়িকা হিসেবে অভিনয় করেন এবং নাম ধারণ করেন কবিতা। ষাটের দশকে তিনি সহ নায়িকা হিসেবে বিভিন্ন চলচ্চিত্রে অভিনয় করেন। পরে সত্তরের দশকে তিনি নায়িকা চরিত্রে অভিনয় করেন। কবিতা যখন নায়িকা হিসেবে খ্যাতির মধ্য গগনে তখন একজন ব্যবসায়ীকে বিয়ে করে চলচ্চিত্র জগৎ থেকে বিদায় নেন।

১৯৮২ সালে পারিবারিক বিপর্যয়ের মুখে তিনি ব্যবসায়ী স্বামীর সাথে সম্পর্কের পাট চুকিয়ে দেন। তিনি তখন আবার চলচ্চিত্রের জগতে আসার চেষ্টা চালালেও সফল হননি। কবিতা দেখতে সুদর্শনা, নৃত্যে কুশলী এবং অভিনয়ে স্বছন্দ ছিলেন। ‘ধন্যি মেয়ে’ নামের চলচ্চিত্রে যমজ মেয়ের অভিনয় করে তিনি সমালোচকদের দৃষ্টি আকর্ষণ করেন।

## উল্লেখযোগ্য চলচ্চিত্র
* ধন্যি মেয়ে
* কাঞ্চনমালা
* মলুয়া (১৯৬৮)
* জংলী মেয়ে
* সাইফুল মুলুক বদিউজ্জামান
* ছোটো সাহাব
* স্বপ্ন দিয়ে ঘেরা
* নীল আকাশের নিচে
* বাহরাম বাদশাহ
* বাঘা বাঙ্গালী
* কে আসল কে নকল
* নকল মানুষ
* পিঞ্জর
* জেহাদ
* লড়াকু

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:বাঙালি অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:করাচির অভিনেত্রী
অনানুষ্ঠানিক শিক্ষা

**অনানুষ্ঠানিক শিক্ষা (Informal Education)** অনানুষ্ঠানিক শিক্ষা শিক্ষার একটি সাধারণ শব্দ যা কাঠামোগত পাঠ্যক্রমের বাইরেও ঘটতে পারে।  এটি শিক্ষার একটি উল্লেখ্যযোগ্য ধরন। মানুষ তার জন্মের পর থেকে এ নানাভাবে শিখছে। এই শিক্ষা তার সমাজের কাছ থেকে হচ্ছে, পরিবারের কাছ থেকে হচ্ছে, আবার গুরুজনের বা বিশিষ্ট-অবিশিষ্ট ব্যক্তি বা বন্ধু-বান্ধবের মাধ্যমেও হচ্ছে। আবার প্রকৃতি কাছ থেকেও মানুষ শিখছে। প্রতিনিয়ত তার শেখার চেষ্টা অব্যাহত থাকে। ইচ্ছায় বা অনিচ্ছাসত্ত্বেও সে শেখে। এই যে অনির্দিষ্ট নানা উপায়ে মানুষ শিখছে এটাই অনানুষ্ঠানিক শিক্ষা। অনানুষ্ঠানিক শিক্ষাই আমাদের শেখার বা আচার-আচরণের অনেক বৈশিষ্ট্য ঠিক করে দেয়। জন্মের পর একটি শিশু কীভাবে কথা বলতে হবে তাকে আলাদা করে শেখাতে হয় না, সে নিজে নিজে তার পরিবারের সবাইকে দেখেই শেখে। এইভাবেই সূচনা হয় অনানুষ্ঠানিক শিক্ষার। প্রাচীন সমাজে অনানুষ্ঠানিক শিক্ষাই ছিল শিক্ষা লাভের একমাত্র উপায় এবং এ শিক্ষা ছিল সর্বজনীন। বাঁচার জন্য এবং বাঁচার মধ্যে দিয়ে এ শিক্ষা অর্জিত হতো। তখন সামাজিকীকরণ ও শিক্ষার মধ্যে কোন প্রভেদ ছিল না। আধূনিক সমাজে আনুষ্ঠানিক শিক্ষার আধিপত্য সত্ত্বেও পারিবারিক শিক্ষাই এখনো শিশুর মানসিক বিকাশ ও চরিত্র গঠনে মুখ্য ভূমিকা পালন করে।

এই অনানুষ্ঠানিক শিক্ষাকে বোঝাতেই সুনির্মল বসু লিখেছেন-

"বিশ্বজোড়া পাঠাশালা মোর

সবার আমি ছাত্র,

নানাভাবে নতুন জিনিস

শিখছি দিবারাত্রি"

## নিয়ম
লোকেরা তথ্যের আলাদা ব্যাখ্যা করে এবং তাই কাঠামোগত পাঠ্যক্রম সমস্ত শিক্ষার্থীকে সঠিক তথ্য বুঝতে না দেয়। শ্রেণিকক্ষের শিক্ষা অনানুষ্ঠানিক শিক্ষার তুলনায় কম নিয়ন্ত্রিত, যার কারণে অনানুষ্ঠানিক শিক্ষা এত শক্তিশালী হতে পারে। 

## তথ্যসূত্র

বিষয়শ্রেণী:শিক্ষা
বিষয়শ্রেণী:বিকল্প শিক্ষা
বিষয়শ্রেণী:শিখন
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ব্যাকস্ট্রোক

২০০৮ অলিম্পিক গেমসে **পুরুষদের ১০০মিটার ব্যাকস্ট্রোক** বিভাগের প্রতিযোগিতা আগস্টের ১০ ও ১২ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ব্যাকস্ট্রোক সাঁতার প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দু'বার পার করতে হয়।

সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।

২০০৮ গেমসে যোগ্যতা অর্জনের মাপকাঠি ছিল ৫৫.১৪সেকেন্ড(A মান) এবং ৫৭.০৭সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব রেকর্ড গড়া হয় সেগুলি নিচে দেওয়া হল।

## হিট

## সেমিফাইনাল

## ফাইনাল

## তথ্যসূত্র

পুরুষদের ব্যাকস্ট্রোক ১০০মিটার
কিরণবালা

**কিরণবালা** একজন বাঙ্গালী অভিনেত্রী যিনি সম্ভবত ১৮৫৫ সালে জন্মগ্রহণ করেন কলকাতার নিষিদ্ধ পাড়ার এক বারবণিতার ঘরে। তার পিতৃ পরিচয় জানা যায় না। তার অভিনয়ের সময়কালও অজানা।

## অভিনয় জীবন
বিনোদিনীর সঙ্গে তিনি স্টার থিয়েটারে অভিনয় করতেন। কিন্তু যোগ্যতার বলে নায়িকা চরিত্রে অভিনয় করতেন বিনোদিনী।১৮৮৭ সালে যখন বিনোদিনী স্টার থিয়েটার ছাড়তে বাধ্য হন, তখন নায়িকা চরিত্রগুলো পান কিরণবালা।গিরিশ ঘোষ তাকে অভিনয় করতে শিখিয়েছিলেন। তার অভিনয় ক্ষমতা অনেক উঁচুদরের ছিল।তবে নায়িকা হিসেবে তিনি ব্যাপক পরিচিতি লাভ করতে পারেননি। কারণ মাত্র ২২ বছর বয়সে তিনি বসন্ত রোগে মারা যান।

## আরও দেখুন
* কিরণমালা

## তথ্যসূত্র

বিষয়শ্রেণী:বাঙালি অভিনেত্রী
বিষয়শ্রেণী:১৮৫৫-এ জন্ম
বিষয়শ্রেণী:১৮৭৭-এ মৃত্যু
নূতন (বাংলাদেশী অভিনেত্রী)

**ফারহানা আমিন রত্না** (মঞ্চ নাম **নূতন** হিসেবে সর্বাধিক পরিচিত) হচ্ছেন একজন বাংলাদেশী চলচ্চিত্র অভিনেত্রী। ১৯৬৯ সালে মুস্তফা মেহমুদ পরিচালিত *নতুন প্রভাত* চলচ্চিত্রে অভিনয়ের মাধ্যমে তার বাংলাদেশী চলচ্চিত্র শিল্পে অভিষেক ঘটে। তিনি ১৯৯১ সালে সুভাষ দত্ত পরিচালিত স্ত্রীর পাওনা চলচ্চিত্রের মাধ্যমে শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার অর্জন করেন।

## চলচ্চিত্রের তালিকা

## টেলিভিশন

## পুরস্কার ও সম্মাননা
তিনি ১৯৮৭ সালে বাচসাস এবং ১৯৯১ সালে জাতীয় চলচ্চিত্র পুরস্কার লাভ করেন।

## তথ্যসূত্র

## বহিঃসংযোগ
* 
* বাংলাদেশ ফিল্ম আর্কাইভে নূতন

বিষয়শ্রেণী:বাঙালি অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:জীবিত ব্যক্তি
চম্পা (অভিনেত্রী)

**গুলশান আরা আক্তার চম্পা** (জন্ম: ৫ জানুয়ারি ১৯৬৫) হলেন একজন বাংলাদেশী অভিনেত্রী। তিনি *[[তিন কন্যা (১৯৮৫-এর চলচ্চিত্র)|তিন কন্যা]]* চলচ্চিত্রে তার অপর অভিনেত্রী দুই বোন ববিতা ও সুচন্দার সাথে অভিনয় করে পরিচিতি অর্জন করেন। তিনি *[[পদ্মা নদীর মাঝি (চলচ্চিত্র)|পদ্মা নদীর মাঝি]]* (১৯৯৩), *[[অন্য জীবন (চলচ্চিত্র)|অন্য জীবন]]* (১৯৯৫) ও *[[উত্তরের খেপ (চলচ্চিত্র)|উত্তরের খেপ]]* (২০০০) চলচ্চিত্রে অভিনয় করে শ্রেষ্ঠ অভিনেত্রী বিভাগে তিনটি এবং *[[শাস্তি (চলচ্চিত্র)|শাস্তি]]* (২০০৫) ও *[[চন্দ্রগ্রহণ (চলচ্চিত্র)|চন্দ্রগ্রহণ]]* (২০০৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে দুটি জাতীয় চলচ্চিত্র পুরস্কার অর্জন করেন।

## চলচ্চিত্রে আগমন
চম্পা প্রথমে মডেলিং-এর মাধ্যমে তার কর্মজীবন শুরু করেন। তারপর টিভি নাটকে অভিনয় করতে থাকেন এবং জনপ্রিয় হয়ে ওঠেন। শিবলী সাদিক পরিচালিত *[[তিন কন্যা (১৯৮৫-এর চলচ্চিত্র)|তিন কন্যা]]* চলচ্চিত্রের মাধ্যমে চম্পা চলচ্চিত্রের জগতে আগমন করেন। এই চলচ্চিত্রে তারা তিন বোন সুচন্দা, ববিতা ও চম্পা একত্রে অভিনয় করেন। চলচ্চিত্রে একটি গানও ছিল "তিন কন্যা এক ছবি"। তিনি সত্যজিৎ রায়ের ছেলে সন্দ্বীপ রায়ের ‘টার্গেট’ সিনেমাতে এবং বুদ্ধদেব দাশ গুপ্তের ‘লালদরজা’ সিনেমাতে অভিনয় করার সুযোগ পান। গৌতম ঘোষ পরিচালিত পদ্মা নদীর মাঝি চলচ্চিত্র ছিল তার সবচেয়ে বড় মাপের কাজ। ১২ বছরের ক্যারিয়ারে প্রায় ১০০-এর বেশি সিনেমাতে তিনি অভিনয় করেছিলেন। বর্তমানে তিনি পর্দায় অনুপস্থিত।

## ব্যক্তিগত জীবন
[thumb|রিয়াজ, [সুচন্দা, ববিতা, তিনা ও চম্পা কক্সবাজারে ২০১৪ সালে]]
কাজের অনুকূল পরিবেশ আর বৈচিত্র্যময় চরিত্র না পাওয়ায় তিনি সিনেমাতে আগ্রহ হারিয়ে ফেলেছেন। তাছাড়া চম্পার মেয়ে কানাডায় থাকে যাকে সময় দেয়ার জন্য প্রায়ই তিনি দেশের বাইরে থাকেন। যে কারণে কাজ করা হয়ে উঠছে না। চম্পা ইদানীং টেলিভিশনের বাংলা নাটকেও কাজ করছেন। বাচসাস ৩৮তম আসরের পুরস্কার বিজয়ী ছিলেন ববিতা (২০১২) ও চম্পা (২০১৩)। তাদের হাতে পুরস্কার তুলে দেন সুচন্দা। ২০১১ ও ২০১২ সালে সেরা পাশ্বচরিত্র হিসেবে নির্বাচিত হন ববিতা ও চম্পা।

## সমালোচনা
চম্পা ৯০ দশকের শেষ দিকে এসে বিতর্কিত কিছু চলচ্চিত্রে অভিনয় করে সমালোচিত হন। যদিও প্রথম দিকেই সুপারহিট 'প্রেম দিওয়ানা' ছবিতে মান্নার সাথে ঘনিষ্ঠ দৃশ্যে অভিনয় করেন। তবে 'ভয়ঙ্কর বিষু' ছবিতে ডিপজলের সাথে সংক্ষিপ্ত পোশাকে বিতর্কিত গানে আর 'বিপ্লবী জনতা' চলচ্চিত্রে ধর্ষণ দৃশ্যে অভিনয় করে তুমুল সমালোচনার মুখে পরেন। চম্পা নিজেকে আবেদনময়ী ও সাহসী নায়িকা হিসাবে তুলে আনার চেষ্টা করেন, যা দর্শকরা ভাল ভাবে নেয়নি। তারপরও বেশ কিছু ছবিতে খোলামেলা পোশাকে অভিনয় করে সমসাময়িক নায়িকাদের সাথে প্রতিযোগিতায় নামেন। 'ভয়াবহ' ছবিতে বিতর্কিত নায়িকা মুনমুন এর সাথে পাল্লা দিয়ে অতিরিক্ত আবেদনশীল পশ্চিমা পোশাক পরে উপস্থিত হন।

## চলচ্চিত্রের তালিকা

## পুরস্কার ও সম্মাননা

## তথ্যসূত্র

## বহিঃসংযোগ

*
*

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:যশোর জেলার ব্যক্তি
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাচসাস পুরস্কার বিজয়ী
বিষয়শ্রেণী:শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ) বিজয়ী
নরীসুন্দরী

**নরীসুন্দরী** একজন বাঙ্গালী অভিনেত্রী যিনি সম্ভবত ১৮৭৫ সালে জন্মগ্রহণ করেন। তিনি ছিলেন একজন বারবণিতার সন্তান।

## জন্ম ও শিক্ষাজীবন

## অভিনয় জীবন
১৮৯২ সালে নরীসুন্দরী প্রথম অভিনয়ে আসেন ঋষ্যশৃঙ্গ নাটিকে প্রধান চরিত্রে।এর ২ বছর পর তিনি দলনীর চরিত্রে অভিনয় করেন চন্দ্রশেখর নাটকে যা তাকে বিশেষ খ্যাতি রনে দেয়।১৯১১ সাল পর্যন্ত স্টার থিয়েটারে অভিনয় করেছেন।সুদীর্ঘ ৩০ বছর তিনি থিয়েটারে অভিনয় করেন নানা চরিত্রে।স্টার থিয়েটারের পর তিনি মিনার্ভা, স্টার বা অন্য কোন থিয়েটারে কাজ করেন ১৯২৬ সাল পর্যন্ত। ১৯৩৯ সালে তিনি মারা যান।

## পুরস্কার ও সম্মাননা

## তথ্যসূত্র


## বহিঃসংযোগ

বিষয়শ্রেণী:বাঙালি অভিনেত্রী
বিষয়শ্রেণী:১৮৭৫-এ জন্ম
আব্দুল মান্নান হোসেন

**আব্দুল মান্নান হোসেন** (জন্ম ১৫ অক্টোবর, ১৯৫২) হলেন ভারতের পঞ্চদশ লোকসভার সদস্য। আব্দুল মান্নান হোসেনের পিতা ও মাতার নাম যথাক্রমে আব্দুল গফুর ও খুরমা বিবি। তিনি আর. কে. এন. কলেজ থেকে উচ্চশিক্ষা লাভ করেছিলেন।

## রাজনীতি
পেশায় শিক্ষাবিদ আব্দুল মান্নান হোসেন ১৯৮২ থেকে ১৯৮৪ সাল পর্যন্ত মুর্শিদাবাদ জেলা পরিষদের সদস্য ছিলেন। ১৯৮৭ থেকে ১৯৯১ সাল পর্যন্ত তিনি পশ্চিমবঙ্গ বিধানসভার সদস্য ছিলেন। ২০০৪ সালে চতুর্দশ লোকসভায় নির্বাচিত হয়ে খাদ্য, উপভোক্তা ও গণবণ্টন বিষয়ক কমিটির সদস্য মনোনীত হন। ২০০৯ সাল পর্যন্ত তিনি এই কমিটি এবং রেল মন্ত্রকের উপদেষ্টা কমিটির দায়িত্বভার পালন করেন। ২০০৬ সালে তিনি ওয়াকফ বিষয়ক যৌথ সংসদীয় কমিটির সদস্য হয়েছিলেন। ২০০৯ সালে পঞ্চদশ লোকসভায় পুনর্নির্বাচিত হয়ে তিনি আবার খাদ্য, উপভোক্তা ও গণবণ্টন বিষয়ক কমিটির সদস্য মনোনীত হন। আব্দুল মান্নান হোসেন কলকাতার মোহামেডান স্পোর্টিং ক্লাবের জীবনব্যাপী সদস্য।

তিনি ২০১৪ সালে সর্বভারতীয় তৃণমূল কংগ্রেসে যোগদান করেছিলেন। তিনি ২০১৭ সালের ১৪ নভেম্বর মৃত্যুবরণ করেন।

## তথ্যসূত্র

## বহিঃসংযোগ
* Official biographical sketch in Parliament of India website

বিষয়শ্রেণী:১৯৫২-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:চতুর্দশ লোকসভার সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:বাঙালি রাজনীতিবিদ
বিষয়শ্রেণী:বিদ্যাসাগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:ত্রয়োদশ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
শাবনাজ

**শাবনাজ** (জন্ম সাবরীনা তানিয়া) একজন অবসরপ্রাপ্ত বাংলাদেশী চলচ্চিত্র অভিনেত্রী। ১৯৯১ সালে ‘চাঁদনী’ নামক চলচ্চিত্রের মাধ্যমে তার অভিনয় জীবন শুরু করেন। নির্মম (১৯৯৬) চলচ্চিত্রে অভিনয়ের জন্য তিনি শ্রেষ্ঠ অভিনেত্রীর জন্য বাংলাদেশ জাতীয় চলচ্চিত্র পুরস্কার লাভ করেন।

## কর্মজীবন
১৯৯১ সালে এহতেশাম পরিচালিত চাঁদনী চলচ্চিত্রের মাধ্যমে চলচ্চিত্র জগতে পা রাখেন। এই চলচ্চিত্রে তার সহ-অভিনেতা ছিলেন নাঈম। চাঁদনী চলচ্চিত্রটি সুপারহিট হওয়ার ফলে শাবনাজ-নাঈম জুটি অল্প সময়ের মধ্যেই জনপ্রিয় হয়ে ওঠে এবং বাংলাদেশের চলচ্চিত্রে নতুন ধারার সূচনা করে। চলচ্চিত্র জগতে কয়েক বছরের ক্যারিয়ারে শাবনাজ-নাঈম জুটি একসঙ্গে প্রায় ২০টি চলচ্চিত্রে অভিনয় করেছেন। তাদের উল্লেখযোগ্য চলচ্চিত্রের মধ্যে রয়েছে জিদ, লাভ, চোখে চোখে, অনুতপ্ত, বিষের বাঁশি, সোনিয়া, টাকার অহংকার, সাক্ষাৎ, এবং ঘরে ঘরে যুদ্ধ।

## চলচ্চিত্রের তালিকা

## ব্যক্তিগত জীবন
চিত্রনায়িকা শাবনাজ দর্শকদের কাছে ‘শাবনাজ’ নামে পরিচিত হলেও তার পারিবারিক নাম সাবরিনা তানিয়া। তিন বোনের মধ্যে তিনি সবার বড়। তার বাবা নাট্যশিল্পী স ম হুমায়ূন।

১৯৯৪ সালের ৫ অক্টোবর শাবনাজ অভিনেতা নাঈমের সাথে বিবাহ বন্ধনে আবদ্ধ হন। তাঁদের দুইটি মেয়ে রয়েছে।

## পুরস্কার

*শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ)

## তথ্যসূত্র

## বহিঃসংযোগ
*
*

বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
মৌসম নুর

**মৌসম নুর** পশ্চিমবঙ্গ থেকে ভারতীয় সংসদে নির্বাচিত ভারতীয় জাতীয় কংগ্রেস দলের একজন সাংসদ। তার পুরো নাম মৌসম বেনজির নুর।

তার পিতা ও মাতার নাম যথাক্রমে সৈয়দ মহম্মদ নুর ও রুবি নুর। মৌসম নুর কলকাতা বিশ্ববিদ্যালয় থেকে আইনবিদ্যায় স্নাতক। ২০০৯ সালে মায়ের মৃত্যুর পর তিনি রাজনীতিতে প্রবেশ করেন। এই বছর সুজাপুর বিধানসভা কেন্দ্র থেকে তিনি পশ্চিমবঙ্গ বিধানসভায় নির্বাচিত হন। উল্লেখ্য, রুবি নুর এই কেন্দ্র থেকে তিন বার বিধায়ক নির্বাচিত হয়েছিলেন। এরপর সেই বছরই মালদহ উত্তর লোকসভা কেন্দ্র থেকে ভারতীয় সংসদে নির্বাচিত হন মৌসম।

২০০৯ সালের ১২ ডিসেম্বর তিনি মির্জা কায়েস বেগের সঙ্গে বিবাহবন্ধনে আবদ্ধ হন। পারিবারিক পরিচয়ে মৌসম নুর বিশিষ্ট কংগ্রেস নেতা আবু বারকাত আতাউর গণী খান চৌধুরীর ভাগ্নী। তার দুই মামা আবু নাসের খান চৌধুরী ও আবু হাসেম খান চৌধুরীও সক্রিয় রাজনীতির সঙ্গে যুক্ত।

## পাদটীকা

বিষয়শ্রেণী:জীবিত ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:মালদহ জেলার ব্যক্তি
বিষয়শ্রেণী:পঞ্চদশ লোকসভার সদস্য
বিষয়শ্রেণী:১৯৭৯-এ জন্ম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ষোড়শ লোকসভার সদস্য
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:রাজ্যসভার নারী সদস্য
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:ইংরেজ বাজারের ব্যক্তি
বিষয়শ্রেণী:পশ্চিমবঙ্গ বিধানসভার নারী সদস্য
সুলতান আহমেদ (ভারতীয় রাজনীতিবিদ)

:

**সুলতান আহমেদ** ভারতের হলেন দ্বিতীয় মনমোহন সিংহ মন্ত্রিসভার পর্যটন প্রতিমন্ত্রী। তিনি সর্বভারতীয় তৃণমূল কংগ্রেসের সদস্য এবং উলুবেড়িয়া লোকসভা কেন্দ্র থেকে পঞ্চদশ লোকসভায় নির্বাচিত।

৫৬-বছর-বয়সী সুলতান আহমেদ তৃণমূল কংগ্রেসে সংখ্যালঘু সম্প্রদায়ের অন্যতম প্রতিনিধি। তিনি কংগ্রেসের টিকিটে দু'বার (১৯৮৭-৯১ ও ১৯৯৬-২০০১) এন্টালি থেকে বিধায়ক নির্বাচিত হয়েছিলেন।

১৯৬৯ সালে মৌলানা আজাদ কলেজে সুলতান আহমেদ কংগ্রেসের ছাত্রশাখা ছাত্রপরিষদে যোগ দেন। ১৯৭৩ সালে তিনি যুব কংগ্রেসের সদস্য হন। ১৯৭৮-৮০ সময়কালে তিনি যুব কংগ্রেসের জেলা সম্পাদক ছিলেন। ১৯৯৭ সালে তৃণমূল কংগ্রেস গঠিত হয়। সুলতান আহমেদ ছিলেন এই নবগঠিত দলের অন্যতম প্রতিষ্ঠাতা-সদস্য। তিনি আগে মহামেডান স্পোর্টিং ক্লাবের সচিব ছিলেন। মন্ত্রিত্বলাভের পর তিনি উক্ত দলের সভাপতি হন।

## পাদটীকা

* Website of Shri Sultan Ahmed 

বিষয়শ্রেণী:১৯৫৩-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:বাঙালি রাজনীতিবিদ
বিষয়শ্রেণী:পঞ্চদশ লোকসভার সদস্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হাওড়া জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:ভারতের পর্যটন মন্ত্রী
বিষয়শ্রেণী:ষোড়শ লোকসভার সদস্য
বিষয়শ্রেণী:মৌলানা আজাদ কলেজের প্রাক্তন শিক্ষার্থী
উপানুষ্ঠানিক শিক্ষা

থাম্ব|উপানুষ্ঠানিক শিক্ষা
**উপানুষ্ঠানিক শিক্ষা** শিক্ষার একটি ধরন। মূলত উন্নয়নশীল দেশের আর্থসামাজিক প্রেক্ষাপটের আলোকে এই ধারার উৎপত্তি। সাধারণত আনুষ্ঠানিক শিক্ষা পদ্ধতি বা প্রতিষ্ঠানের বাইরে, সুনির্দিষ্ট জনগোষ্টির জন্য, বিশেষ উদ্দেশ্যে সংগঠিত এবং বিশেষ শিখন চাহিদা পূরণের জন্য, আলাদাভাবে বা সমন্বিত কার্যক্রমের অংশ হিসেবে পরিচালিত শিক্ষামূলক কার্যক্রমই হচ্ছে উপানুষ্ঠানিক শিক্ষা (non formal education)।

উপানুষ্ঠানিক শিক্ষার ধারণা নতুন নয়। উন্নয়নশীল দেশে প্রাথমিক শিক্ষা সমাপ্ত করার আগেই অনেক শিক্ষার্থী ঝরে পড়ে (drop out) বা কোন না কোন কারণে প্রাথমিক শিক্ষাচক্র (primary education cycle) সমাপ্ত করার আগেই স্কুল থেকে ঝরে পরে। ফলে এইসব দেশে এইভাবে নিরক্ষর জনগণের সংখ্যা ক্রমাগত বাড়তে থাকে। তাই তাদের মানে এইসব দেশের বিশাল নিরক্ষর জনগোষ্ঠীর অন্তর্গত অসুবিধাগ্রস্থ (disadvantaged) ছেলে-মেয়ে, কিশোর-কিশোরী এবং বয়স্ক লোকদের উপানুষ্ঠানিক শিক্ষার মাধ্যমে শিক্ষার দ্বিতীয় সুযোগ (second chance of education) প্রদান করা যায়। তাই উপানুষ্ঠানিক শিক্ষাকে শিক্ষার দ্বিতীয় সুযোগ দানকারী কার্যক্রমও বলা হয়।

আবার উন্নয়নশীল দেশসমূহে দেখা যায় সরকারের একার পক্ষে সকল শ্রেণির সকল মানুষের আনুষ্ঠানিক শিক্ষার চাহিদা পূরণ করা সম্ভব হয় না। তাই সেইসব ক্ষেত্রে আনুষ্ঠানিক শিক্ষার সহায়ক/সম্পূরক ও পরিপূরক (supplementary and complementary) হিসেবেও কাজ করে উপানুষ্ঠানিক শিক্ষা। তবে কখনোই উপানুষ্ঠানিক শিক্ষা আনুষ্ঠানিক শিক্ষার সমান্তরাল শিক্ষা ব্যবস্থা হিসেবে কাজ করতে পারে না।

উপানুষ্ঠানিক শিক্ষার উল্লেখ্যযোগ্য কিছু বৈশিষ্ট্য-

১। এটি একটি সুশৃঙ্খল নিয়ম-কানুন ও পদ্ধতির মাধ্যমে পরিচালিত উন্মুক্ত শিক্ষা ব্যবস্থা।

২। শিক্ষাক্রম নির্দিষ্ট নয়, আর থাকলেও শিথিলযোগ্য।

৩। ডিগ্রীমুখী বা সার্টিফিকেটমুখী শিক্ষা নয়।

৪। এটি স্থানীয় সুযোগ-সুবিধা ভিত্তিক শিক্ষা কার্যক্রম

৫। শিক্ষার্থীদের চাহিদা অনুসারে বিষয়বস্তু নির্ধারিত হয়।

৬। ব্যবহারিক দিকগুলোর প্রতি বেশি লক্ষ রাখা হয়।

৭। আলাদাভাবে পরীক্ষা পদ্ধতির ব্যবস্থা নেই তবে ধারাবাহিক মূল্যায়নের ব্যবস্থা আছে।

বিষয়শ্রেণী:শিক্ষা
মুসলিম সাহিত্য সমাজ

**মুসলিম সাহিত্য সমাজ** ছিল বাংলাদেশের একটি 'বুদ্ধির মুক্তি' আন্দোলনের দল বা সংগঠন। ড. মুহম্মদ শহীদুল্লাহর সভাপতিত্বে ১৯২৬ সালের ১৯ জানুয়ারি ঢাকা বিশ্ববিদ্যালয়ের মুসলিম হল ইউনিয়ন কক্ষে মুসলিম সাহিত্য সমাজ প্রতিষ্ঠিত হয়। এটি ঢাকা ইন্টারমিডিয়েট কলেজ (বর্তমান ঢাকা কলেজ) ও ঢাকা বিশ্ববিদ্যালয়ের কয়েকজন ছাত্র ও শিক্ষকের দ্বারা প্রতিষ্ঠিত হয়। মুসলিম সাহিত্য সমাজের কর্ণধার ছিলেন কাজী মোতাহার হোসেন, কাজী আবদুল ওদুদ এবং আবুল হুসেন। মুসলিম সাহিত্য সমাজের মুখপত্র ছিলো বার্ষিক প্রকাশিত শিখা পত্রিকা। ১৯৩৬ সাল পর্যন্ত মাত্র এক দশক চলেছিল এই ঢাকা কেন্দ্রিক গোষ্ঠীটির কার্যক্রম।

## লক্ষ্য
সে সময় অবিভক্ত বাংলার সবচেয়ে পিছিয়ে পড়া অংশ ছিল পূর্ব বাংলা এবং যার প্রধান শহর ছিল ঢাকা। এ অঞ্চলের সংখ্যাগরিষ্ঠ লোকজন ছিলেন মুসলমান যাদের সামগ্রিক সামাজিক পরিমণ্ডল ছিল শাস্ত্র ও সংস্কারের অচলায়তনে আবদ্ধ।কাজী মোতাহার হোসেনের দ্বিতীয় বর্ষের কার্য বিবরণীতে পাওয়া যায় : “আমরা চাই সমাজের চিন্তাধারাকে কুটিল ও পঙ্কিল পথ হইতে ফিরাইয়া প্রেম ও সৌন্দর্য্যের সহজ সত্য পথে চালিত করিয়া আমাদের দায়িত্ববোধের পরিচয় দিতে। এক কথা আমরা বুদ্ধিকে মুক্ত রাখিয়া প্রশান্ত জ্ঞানদৃষ্টি দ্বারা বস্তু জগত ও ভাবজগতের ব্যাপারাদি প্রত্যক্ষ করিতে ও করাইতে চাই।”  মুসলিম সাহিত্য সমাজের লক্ষ্য ছিল ধর্ম ও ধর্ম প্রভাবিত মুসলমান সমাজকে বৈজ্ঞানিক যুক্তির পাটাতনের উপর দাঁড় করিয়ে দিতে। মুসলিম সাহিত্য সমাজ করণীয় সম্পর্কে পাওয়া যায় : “মুসলিম সমাজে অনেক গলদ ঢুকিয়াছে। মিথ্যা হাদিস দ্বারা ঐ সবের সমর্থন চলিতেছে; অনেক সময় লোকেরা নিজেদের মতলব হাসিল করার জন্য হাদিস সৃষ্টি করিয়াছে; যে সমস্ত হাদিস বুদ্ধির দ্বারা সমর্থিত নহে তাহা মানিতে হইবে না; কুরআনের ব্যাখ্যা যাহা হইয়া গিয়াছে তাহা ব্যতীত আর হইতে পারিবে না, ইহা ঠিক নহে; কাল ও অবস্থা ভেদে ইহার নতুন ব্যাখ্যা দিতে হইবে।”

## পাঁচ দফা
১৯২৯ সালে মুসলিম সাহিত্য সমাজের তৃতীয় বার্ষিক অধিবেশন শেষে গ্রহণ করা হয়েছিল সমাজ সংস্কারের পাঁচ দফা প্রস্তাব :
# এই সভা বাংলার মুসলমান নর-নারীকে বিশেষভাবে হিন্দু-মুসলমান নির্বিশেষে সমস্ত বাংগালীকে কোরানের সহিত পরিচিত হইবার অনুরোধ জানাইতেছে।
# এই সভা বাংলার পল্লীর বিভিন্ন কেন্দ্রে পাঠাগার ও গ্রন্থাগারের প্রতিষ্ঠায় বিশেষভাবে উদ্যোগী হইবার জন্য দেশের কর্মীদের প্রতি অনুরোধ জানাইতেছে।
# এই সভা বাংলার বিভিন্ন মক্তব ও মাদ্রাসায় যাহাতে বাধ্যতামূলকভাবে ব্যায়াম শিক্ষার ব্যবস্থা হয় তজ্জন্য গভর্নমেন্টকে অনুরোধ জানাইতেছে।
# এই সভা বাংগালী মুসলমান সমাজের নেতৃবৃন্দকে পর্দাপ্রথা দূরীকরণার্থে আদর্শ স্থাপন করিতে অনুরোধ জানাইতেছে।
# এই সভা সাহিত্য সমাজের কর্মীবৃন্দকে মুসলিম ইতিহাস, দর্শন ও ধর্মবিষয়ক আরবী ও ফার্সি গ্রন্থ সমূহ অনুবাদ করিবার জন্য একটি অনুবাদ কমিটি গঠন করিতে অনুরোধ জানাইতেছে।

## তথ্যসূত্র

## বহিঃসংযোগ

বিষয়শ্রেণী:১৯২৬-এ ব্রিটিশ ভারতে প্রতিষ্ঠিত
বিষয়শ্রেণী:১৯২৬-এ প্রতিষ্ঠিত সংগঠন
বিষয়শ্রেণী:বাংলা সাহিত্যের প্রতিষ্ঠান
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯২৬-এ ভারতে প্রতিষ্ঠিত
নোড

তড়িৎ প্রকৌশলে একটি **নোড** মানে বর্তনীর মাঝে অবস্থিত যেকোন বিন্দু যেখানে দুই বা ততোধিক বর্তনীর উপাদান থাকে।২টি নোড ভিন্ন হওয়ার জন্য তাদের বিভবকে ভিন্ন হওয়া জরুরী।বাড়তি কোন জ্ঞানের সাহায্য ছাড়াই ওহমের সূত্রের, V=IR মাধ্যমে নোড আমরা নির্ণয় করতে পারি।আদর্শ তারের রোধ শূণ্য ধরা হয়।(এটা আসলে বাস্তবে সম্ভব না, তবে ভালো ধারণা)।তাই আমরা ধরে নেই যে তারের যে কোনে অংশেই বিভবের মান পরিবর্তিত হবে না।বর্তনীতে যেকোন উপাদানের মাঝের তারকে তাই একটা নোডের অন্তর্গত ধরা যায়।
**বিভব**=**বিদ্যুৎ প্রবাহ*****রোধ**
যেহেতু বিভব মানে হলো একটা তারের যেকোন দুই অংশের মধ্যকার বিভবের পার্থক্যের পরিমাপঃ
**Vab**=** (বিদ্যুৎ প্রবাহ) *** **০**
এজন্য যেকোন ২টি বিন্দুতে বিভব পার্থক্য হলো শূণ্য। তাই পুরো তারে উপাদানের মাঝের বিভব একই থাকে।
thumb|right |200px| এই বর্তনীতে প্রতিটি ভিন্ন রঙ হলো ভিন্ন ভিন্ন নোডের
এই বর্তনী চিত্রে সবুজ নোডের বিভব সমান থাকে সবসময়ই এবং নীল ও লাল নোডেও এক রকম ব্যাপার ঘটে। 
বেশীর ভাগ ক্ষেত্রে একটা ধাতুর টুকরোর (যেমন কপার তার) একটি বিন্দুর সাথে অন্য ওই ধাতুরই অন্য একটি বিন্দুর বিভব পার্থক্য বা অন্য জাতের একটি ধাতু যা স্পর্শ করে আছে, সেটার একটি বিন্দুর বিভব পার্থক্য খুবই সামান্য যে এটাকে আমরা গণনায় ধরি না।তাই এদের পুরো অংশকেই একটা নোড ধরা যায়।
কিছু উল্লেখযোগ্য ব্যতিক্রম ঘটনা যেখানে বিভব পার্থক্য অনেক বেশি মানের থাকে এবং যা গুরুত্বপূর্ণঃ
* অ্যালুমিনিয়াম তারের সংযোগ,
* সীবেক প্রভাব এবং পেলটায়ার প্রভাবের ঘটনাতে,
* গ্রাউন্ড এবং নিউট্রালের মধ্যে বিভব পার্থক্য, একটা ঘরের এসি পাওয়ার প্লাগ এবং সকেটে নিরাপদ গ্রাউন্ড এবং 	নিউট্রাল তারের মাঝের বিভব পার্থক্য ভয়ানক হতে পারে।একটা উপযুক্তভাবে স্থাপন করা বৈদ্যুতিক ব্যবস্থাতে এদের একই স্থানে সংযোগ দেয় যা একটা ভুল ধারণা ছড়ায় যে তাদের বিভব পার্থক্য একই এবং নিরাপদ গ্রাউন্ড অপ্রয়োজনীয়,
* চার প্রান্ত বিশিষ্ট কেলভিন সংযোগে উচ্চ সংকুচিত রোধ পরিমাপে।

বিষয়শ্রেণী:বৈদ্যুতিক বর্তনী
বিষয়শ্রেণী:বিদ্যুৎ
সুপারনোড

thumb|right|200px| এই বর্তনীতে VA এবং VB উভয়ই হলো সুপারনোড। VA -এর আছে ২টি রেফারেন্স বিহীন নোড যেখানে VB -এর আছে ১টি রেফারেন্সড নোড (গ্রাউন্ড) এবং একটি রেফারেন্সবিহীন নোড
বর্তনী তত্ত্বে, সুপারনোড একটি তাত্ত্বিক ব্যাপার যা ব্যবহার করা হয় একটি বর্তনীকে সমাধান করতে।এটা করা যায় একটি বিভব উৎসকে একটি পয়েন্ট বিভব উৎস হিসেবে দেখে যা বর্তনীর বিভিন্ন নোডে অবস্থিত পয়েন্ট বিভব উৎসের সাথে সম্পর্কীত এবং গ্রাউন্ড নোডকে শুন্য বা ঋণাত্নক ধরে।
প্রত্যেক সুপারনোডে থাকে ২টি নোড, এর মাঝে একটি হলো নন-রেফারেন্স নোড এবং অপরটি আরেকটা নন-রেফারেন্স নোড বা রেফারেন্স নোড।সুপারনোডে থাকে রেফারেন্স নোড যার আছে একটি নোড বিভব চলক। নোডাল অ্যানালাইসিসের জন্য সুপারনোডের গঠন দরকার শুধুমাত্র ২টি নন-রেফারেন্স নোডের মাঝে।
## আরও দেখুন
* নোডাল অ্যানালাইসিস

বিষয়শ্রেণী:বৈদ্যুতিক বর্তনী
বিষয়শ্রেণী:ইলেকট্রনিক বর্তনী
বিপুল ভট্টাচার্য

**বিপুল ভট্টাচার্য** (১৯৫৫-২০১৩) একজন বাংলাদেশী লোকসঙ্গীত শিল্পী যিনি ১৯৭১ সালে বাংলাদেশের মুক্তিযুদ্ধের সময় গানের মাধ্যমে যুদ্ধ করেছিলেন। তার এই কীর্তিকে তারেক মাসুদ পরিচালিত ‘মুক্তির গান’ নামক চলচ্চিত্রে দেখা গেছে।

## মুক্তির গান
১৯৭১ সালে তার বয়স ছিল মাত্র ১৬ বছর। তিনি তখন মেশিনগানের বিরুদ্ধে তার গান এবং গলা দিয়ে যুদ্ধ করেছেন। মুক্তির গানে ১১টি গান আছে, যার অধিকাংশই লোকসুরভিত্তিক। এই গানগুলোর মধ্যে একটি ছাড়া বাকি সব গানই গেয়েছেন বিপুল ভট্টাচার্য। ১৯৭১ সালে গান নিয়ে তিনি ঘুরে বেড়িয়েছিলেন মাইলের পর মাইল। স্বাধীন বাংলা বেতার কেন্দ্র থেকে প্রচারিত বিপুল ভট্টাচার্যের গাওয়া গান মুক্তিযুদ্ধের সময় প্রেরণা জুগিয়েছে। বিপুল ভট্টাচার্য শরণার্থী শিবিরের হাজার হাজার মানুষের মনে সাহস সঞ্চার করেছিলেন গানের মাধ্যমে। তিনি ছিলেন মুক্তিসংগ্রামী শিল্পী সংস্থার সদস্য। মুক্তিসংগ্রামী শিল্পী সংস্থায় আরো ছিলেন লুবনা মরিয়ম, তারেক আলী, মাহমুদুর রহমান বেণু, নায়লা খান ,স্বপন চৌধুরী, শাহিন সামাদ, দেবব্রত চৌধুরী, দুলালচন্দ্র শীল, মোশাদ আলী। সদস্যরা শরণার্থী শিবিরে, মুক্তি ফৌজের ক্যাম্পে এবং মুক্তাঞ্চলে গান গেয়ে বেড়াতেন। ১৯৯৩ সালে এই গানগুলো আবার ধারণ করা হয় ছবিতে ব্যবহারের জন্য। বিপুল ভট্টাচার্য মুক্তিযুদ্ধের পর কোনো সম্মান বা স্বীকৃতি পাননি। তিনি গান শিখিয়ে জীবিকা নির্বাহ করতেন । দুঃখজনক হলো, মুক্তির গান মুক্তি পাওয়ার পর বিশাল সাফল্যের পরও একজন কণ্ঠশিল্পী হিসেবে তিনি টিকে থাকতে পারেননি।

## দেহাবসান
২০১০ সালে তার ফুসফুসের ক্যান্সার ধরা পড়ে। তার চিকিৎসার বিশাল খরচ মেটাতে এগিয়ে আসে তার সহযোদ্ধারা। কেন্দ্রীয় গণগ্রন্থাগারে আয়োজন করা হয় গানের অনুষ্ঠান ও চলচ্চিত্র প্রদর্শনী। রেডিও ফুর্তি এক লাখ টাকা প্রদান করে। অবশেষে ৫ জুলাই, ২০১৩ তারিখে ঢাকার একটি হাসপাতালে মৃত্যুবরণ করেন বিপুল ভট্টাচার্য।

## তথ্যসূত্র


## বহিঃসংযোগ
* http://www.bd-pratidin.com/?view=details&type=single&pub_no=114&cat_id=1&menu_id=5&news_type_id=1&index=22
* https://web.archive.org/web/20160305183630/http://www.samakal.com.bd/details.php?news=23&view=archiev&y=2010&m=08&d=16&action=main&menu_type=&option=single&news_id=85909&pub_no=429&type=
* http://www.kalerkantho.com/?view=details&archiev=yes&arch_date=01-10-2010&type=gold&data=Loan&pub_no=298&cat_id=1&menu_id=54&news_type_id=1&index=18

বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:১৯৫৫-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশী শিল্পী